*A rendelet tervezet elfogadásához*

***az Mötv. 50. §-a alapján minősített*** *többség szükséges,*

*az előterjesztés* ***nyilvános ülésen tárgyalható****!*

*12. számú előterjesztés*

Bátaszék Város Önkormányzat Képviselő-testületének 2023. február 15-én

16 órakor megtartandó ülésére

A települési támogatásról és egyéb szociális ellátásokról szóló 1/2019 (I.31.) önkormányzati rendelet felülvizsgálata

|  |
| --- |
| **Előterjesztő:** dr. Bozsolik Róbert polgármester  **Készítette** : Diószeginé Halász Orsolya szociális ügyintéző  dr. Firle-Paksi Anna aljegyző    **Törvényességi ellenőrzést végezte:** Takaróné dr. Mihó Beatrix jogi referens  **Tárgyalja:**  valamennyi bizottság |

**Tisztelt Képviselő-testület!**

2019-ben elfogadott települési támogatásról és egyéb szociális ellátásokról szóló 1/2019. (I.31.) önkormányzati rendelet átfogó felülvizsgálatát indokolja az elmúlt években - a koronavírus okozta világjárvány, majd az Ukrajna területén fennálló fegyveres konfliktusra, illetve humanitárius katasztrófára tekintettel, valamint ezek magyarországi következményeinek az elhárítása érdekében kihirdetett veszélyhelyzet következtében – kialakult nehéz gazdasági helyzet, a mindennapi létfenntartáshoz szükséges élelmiszerek és rezsiárak megemelkedése, valamint az időközben meghozott felsőbb szintű jogszabályváltozások. A minimálbér és garantált bérminimum előző években történt emelkedése, valamint az elmúlt évek gyakorlati tapasztalatai szükségessé teszik a szociális rászorultságtól függő pénzbeli, valamint természetbeni szociális ellátások jogosultsági szabályainak, továbbá azok igénybevételi módjainak módosítását.

**szolgáló egyes törvények módosításáról**

Magyarország biztonságát szolgáló egyes törvények módosításáról szóló 2022. évi L. törvény módosította a szociális igazgatásról és szociális ellátásokról szóló 1993. évi III. törvényt (a továbbiakban: Szoctv.), ezzel a módostással - többek között – bevezette a „szociális vetítési alap” fogalmát, amely az öregségi nyugdíj mindenkori legkisebb” szövegrész helyébe lépett.

Magyarország 2023. évi központi költségvetésének a veszélyhelyzettel összefüggő eltérő szabályairól szóló 613/2022. (XII. 29.) Korm. rendelet 15. §-a értelmében Magyarország 2023. évi központi költségvetéséről szóló 2022. évi XXV. törvény 71. §-ától eltérően 2023. évben a szociális vetítési alap összege havonta 28 500 forint.

**Jövedelemhatárok a jövőben szociális vetítési alap összegéből kerülnek kiszámításra**, ezen módosítás átvezetése szükséges a rendeleten.

Az ellátások megállapítása során gyakorlati tapasztalat, hogy szükséges pontosítani, a rendeletben szereplő egyedülálló és egyedülélő fogalmakat. Ehhez segítségül hívjuk a Szoctv. fogalommeghatározását:

egyedülélő: az a személy, aki egyszemélyes háztartásban lakik;

egyedülálló: az a személy, aki hajadon, nőtlen, özvegy, elvált vagy házastársától külön él, kivéve, ha élettársa van.

Mivel az önkormányzati rendelet úgy rendelkezik, hogy abban nem szabályozott kérdésekben a Szoctv.-ben foglaltak az irányadóak, így nem javasolt megismételni a fogalmak meghatározását.

A garantált bérminimum és minimálbér emelkedése következtében a következő jövedelemhatár emelésekre és támogatás mértékek emelésére teszünk javaslatot:

Rendkívüli települési támogatás LÉTFENNTARTÁSHOZ KAPCSOLÓDÓAN

BIZOTTSÁGI HATÁSKÖR

- családban: 250% (korábban: 200%) 71.250,-Ft

- egyedülálló: 300% (korábban: 250%) 85.500,-Ft

Támogatás összege minimum 4.000.-Ft.

TEMETÉSHEZ nyújtott rendkívüli települési támogatás

BIZOTTSÁGI HATÁSKÖR

- családban: 300% (korábban:250%) 85.500,-Ft

- egyedülálló: 400% (korábban: 300%) 114.000,-Ft

Támogatás összege 35.000.-Ft.

Települési támogatás LAKHATÁSHOZ kapcsolódó rendszeres kiadások viseléséhez

BIZOTTSÁGI HATÁSKÖR

-többszemélyes háztartás 300% (korábban: 220%) 85.500,-Ft

-egyszemélyes háztartás 400% (korábban: 250%) 114.000,-Ft

Kivételes méltánylást érdemlő esetben:

-többszemélyes háztartás 350% (korábban: 270%) 99.750,-Ft

-egyszemélyes háztartás 410% (korábban: 300%) 116.850,-Ft

Támogatás összege minimum 3.000.-Ft/hó – tól maximum 8.000.-Ft/hó-ig, 3-12 hónapra.

Települési támogatás GYÓGYSZERKIADÁSOK viseléséhez

BIZOTTSÁGI HATÁSKÖR

-családban 300% (korábban: 230%) 85.500,-Ft

-egyedülálló 400% (korábban: 300%) 114.000,-Ft

Ha a havi rendszeres gyógyszerköltsége meghaladja a szociális vetítési alap 20%-át 5.700 Ft-ot., max.10.000 ft/hó, max. 3 hónapra.

ESETI GYÓGYSZERKIADÁS csökkentése

POLGÁRMESTERI HATÁSKÖR

-családban 250% (korábban: 200%) 71.250,-Ft

-egyedülálló 300% (korábban: 250%) 85.500,-Ft

A támogatás összege az orvos által felírt gyógyszerköltség, de legfeljebb 7.000,-Ft.

Települési támogatás SZOCIÁLIS TÜZELŐANYAG JUTTATÁSA

BIZOTTSÁGI HATÁSKÖR

-többszemélyes háztartás 300% (korábban: 200%) 85.500,-Ft

-egyszemélyes háztartás 400% (korábban: 300%) 114.000,-Ft

Minden további módosítás feltüntetésre került a rendelet-tervezet alább látható részletes indokolásában.

***INDOKOLÁS***

**a települési támogatásról és egyéb szociális ellátásokról szóló 1/2019. (I. 31.) önkormányzati rendelet módosításáról szóló rendelet-tervezethez**

**Általános indokolás:**

2019-ben elfogadott települési támogatásról és egyéb szociális ellátásokról szóló 1/2019. (I.31.) önkormányzati rendelet átfogó felülvizsgálatát indokolja az elmúlt években - a koronavírus okozta világjárvány, majd az Ukrajna területén fennálló fegyveres konfliktusra, illetve humanitárius katasztrófára tekintettel, valamint ezek magyarországi következményeinek az elhárítása érdekében kihirdetett veszélyhelyzet következtében – kialakult nehéz gazdasági helyzet, a mindennapi létfenntartáshoz szükséges élelmiszerek és rezsiárak megemelkedése, valamint az időközben meghozott felsőbb szintű jogszabályváltozások. A minimálbér és garantált bérminimum előző években történt emelkedése, valamint az elmúlt évek gyakorlati tapasztalatai szükségessé teszik a szociális rászorultságtól függő pénzbeli, valamint természetbeni szociális ellátások jogosultsági szabályainak, továbbá azok igénybevételi módjainak módosítását. Egyúttal az étkeztetés térítési díj korrekciójára is sor kerül, kerekítési szabályok betartása céljából.

**Részletes indokolás:**

**Az 1. §-hoz**

Temetés céljára kölcsön támogatás hatályon kívül helyezése következtében indokolt a hatáskör megjelölésének módosítása.

**A 2. §-hoz**

Magasabb szintű jogszabályváltozás indokolja a módosítást.Magyarország biztonságát szolgáló egyes törvények módosításáról szóló 2022. évi L. törvény módosította a szociális igazgatásról és szociális ellátásokról szóló 1993. évi III. törvényt, ezzel a módosítással - többek között – bevezette a „szociális vetítési alap” fogalmát, amely az öregségi nyugdíj mindenkori legkisebb” szövegrész helyébe lépett.

**A 3. §-hoz**

Jogosultság megállapításához szükséges az ügyfél pontos lakcím adatának megismerése, visszaszorítható ezzel a támogatás, ellátás jogosulatlan igénybevétele. Továbbá lehetőséget teremt arra, hogy a nyugdíjszerű ellátást ne csak szelvénnyel lehessen igazolni (hiszen a legtöbb esetben a szelvény nem tartalmazza a kérelmező személyes adatait, csak egy azonosítószámot).

**A 4. §-hoz**

Nem szükséges minden esetben a kérelmező vagyoni, szociális és lakáskörülményeinek tisztázása céljából helyszíni szemlét tartani, csupán lehetőség.

**Az 5. §-hoz**

Magasabb szintű jogszabályváltozás indokolja a módosítást.

**A 6. §-hoz**

A rendelet szövegében történő összhang megteremtése indokolja a megnevezés módosítását. Temetés céljára kölcsön természetbeni ellátás, mint ellátás megszüntetésre kerül.

**A 7. §-hoz**

Magasabb szintű jogszabályváltozás, valamint a jogosultak körének pontosabb meghatározása indokolja a módosítást.

Támogatásban részesíthetők körét bővíti (a jövedelemhatárok megemelésével).

**A 8. §-hoz**

Jogosultsági feltételek pontosítása indokolta a jogszabályváltozást. A támogatást igénybevevő jogosultságának vizsgálatához szükséges a lakcímkártya bemutatása, ezzel a támogatással való visszaélés lehetősége csökken.

**A 9. §-hoz**

A rendelet szövegének pontosítása szükséges mivel iskoláztatáshoz kapcsolódó támogatásban egyszer részesülhet az igénylő, amikor gyermeke a 7. osztályba, vagy akkor amikor a 9. osztályba iratkozik be. A támogatás megállapítása kérelemre történhet.

**A 10. §-hoz**

Magasabb szintű jogszabályváltozás indokolja a módosítást, valamint a jövedelemhatár megemelésével az ellátottak, támogatottak köre bővülhet.

**A 11. §-hoz**

A támogatás elnevezésének pontosítása indokolta a módosítást.

**A 12. §-hoz**

Szociálisan rászoruló, lakásfenntartási gondokkal küzdő személyeknek nem célszerű támogatási feltételként támasztani az ingatlan állagának folyamatos karbantartását, elég ha a kérelmező az ingatlan használhatóságát biztosítja.

**A 13. §-hoz**

Lakás fenntartásához kapcsolódó elismert kiadások körét pontosítja, valamint magasabb szintű jogszabályváltozás indokolja a „szociális vetítési alap” fogalom használatát. Továbbá a támogatásra jogosultak körét bővíti a jövedelemhatár megemelésével.

**A 14. §-hoz**

Lakás fenntartásához kapcsolódó elismert kiadások körét, valamint a támogatás megnevezését pontosítja.

**A 15. §-hoz**

A támogatás elnevezésének pontosítása indokolta a módosítás.

**A 16. §-hoz**

Magasabb szintű jogszabályváltozás bevezette a szociális vetítési alap fogalmát. Annak céljából, hogy a támogatásra jogosultak köre ne szűküljön, a jövedelemhatárok megemelésre kerültek. A támogatás összege a módosítás következtében 10.000 Ft-ra növekszik, a megemelkedett gyógyszerárak lekövetése céljából.  A korábbi 6 hónap helyett, 3 hónapra állapítható meg a támogatás, mivel a korábbi támogatás mértéke 6.000 Ft-ról 10.000 Ft-ra növekszik, ez gyakoribb felülvizsgálatot indokol.

**A 17. §-hoz**

Annak céljából, hogy a támogatásra jogosultak köre ne szűküljön, a jövedelemhatárok megemelésre kerültek. A támogatás összege a módosítás következtében 10.000 Ft-ra növekszik, a megemelkedett gyógyszerárak lekövetése céljából.

Magasabb szintű jogszabály módosítása indokolja, a szociális vetítési alap fogalom bevezetését.

**A 18. §-hoz**

A megemelkedett élelmiszerárak indokolják a karácsonyi támogatás összegének 1.000 Ft-tal történő emelését.

**A 19. §-hoz**

A módosítás bővíti a támogatást igénybevevők körét.

**A 20. §-hoz**

Helyi autóbusz-közlekedés igénybevételének támogatás igénybevételének egyszerűsítése indokolja a módosítást, a könnyebb hozzáférhetőség biztosítása.

**A 21. §-hoz**

Magasabb szintű jogszabállyal történő összhang megteremtése indokolta a módosítást. Annak céljából, hogy a támogatásra jogosultak köre ne szűküljön, a jövedelemhatárok megemelésre kerültek.

**A 22. §-hoz**

Magasabb szintű jogszabállyal történő összhang megteremtése indokolja a módosítást (szociális vetítési alap).

**A 23. §-hoz**

Elírás kijavítása indokolta a módosítást.

**A 24. §-hoz**

Magasabb szintű jogszabállyal történő összhang megteremtése indokolja a módosítást.

**A 25. §-hoz**

Magasabb szintű jogszabállyal történő összhang megteremtése indokolja a módosítást.

**A 26. §-hoz**

Az étkeztetés térítési díj korrekcióra kerül, kerekítési szabályok betartása céljából. Valamint elírás kijavításra kerül.

**A 27. §-hoz**

Temetés céljára kölcsön támogatás megszüntetése indokolja a módosításokat. 5 évet meghaladó időtartamban nem érkezett erre a támogatási formára kérelem, továbbá nem is életszerű a mai gazdasági helyzetben, hogy egy települési önkormányzat temetés céljára nyújtson kölcsönt, ekkora mértékű szabad felhasználású kerettel sajnos nem rendelkeznek az önkormányzatok, állami normatíva pedig nem finanszírozza.

Helyi autóbusz-közlekedés igénybevételének támogatás igénybevételének módját egyszerűsítő szabályok indokolták a hatályon kívül helyezést.

**A 28. §-hoz**

Hatályba léptető rendelkezést tartalmaz.

Mivel a rendelet Magyarország gazdasági stabilitásáról szóló 2011. évi CXCIV. törvény 32. §-a értelmében fizetési kötelezettséget megállapító, fizetésre kötelezettek körét bővítő, a fizetési kötelezettség terhét növelő, a kedvezményt, mentességet megszüntető vagy korlátozó szabályt tartalmaz kihirdetése és hatálybalépése között legalább 30 napnak el kell telnie.

**Az 1. melléklethez**

Az étkeztetés térítési díj korrekciójára is sor kerül, kerekítési szabályok betartása céljából. Valamint korábbi elírás kijavításra kerül.

***HATÁSVIZSGÁLAT***

**Társadalmi hatása:** támogatásra, ellátásra jogosultak körének megtartása, szociális háló biztosítása és erősítése.

**Gazdasági hatása:** nincs

**Költségvetési hatása:** az ellátottak körének bővítésével az önkormányzat szociális kiadásai nőhetnek.

**Környezeti és egészségügyi következmények:** nincs

**Adminisztratív terheket befolyásoló hatása:** nincs

**A jogszabály megalkotásának szükségessége:** önkéntes

**A jogalkotás elmaradásának következményei:** Támogatásban, ellátásban részesíthetők köre csökken.

**A jogszabály alkalmazásához szükséges személyi, szervezeti, tárgyi és pénzügyi feltételek:** plusz feltételek biztosítására nincs szükség, a rendeletmódosítással érintett támogatások, ellátások megállapítása az önkormányzat költségvetésében az ellátottak pénzbeli juttatásai előirányzat terhére történik.

**Véleményeztetés:** valamennyi bizottság

**A fentiekre, valamint a Gondozási Központ intézményvezetőjének étkeztetés térítési díj korrekciójára vonatkozó javaslatára tekintettel, javasoljuk az előterjesztés mellékletét képező rendelet-tervezet elfogadását.**